stanford-oval/wikipedia huggingface dataset:
Hunter × Hunter
Media > Manga

Hunter x Hunter on Yoshihiro Togashin vuodesta 1998 alkaen kirjoittama ja kuvittama mangasarja. Sarjaa julkaistaan japanilaisessa Weekly Shōnen Jump -lehdessä, ja sitä on koottu tankōbon-kokoelmakirjoihin. Vuoteen 2011 mennessä kokoelmakirjoja oli myyty yli 55 miljoonaa kappaletta.
Media > Animesarjat

Mangan pohjalta on tehty kaksi animesarjaa. Ensimmäinen sarja alkoi vuonna 1999 ja sen tuotti Nippon Animation. Sarjan päätyttyä Nippon Animation tuotti myös kolme pitkää OVAa. Vuonna 2011 Madhouse tuotti uuden mangaan perustuvan animesarjan, joka adaptoi mangan tapahtumat uudelleen ja jatkoi tarinaa pidemmälle kuin edellinen sarja.
Media > Elokuvat

Phantom Rouge
Phantom Rouge on vuoden 2013 tammikuussa julkaistu elokuva. Elokuvan tarina perustuu Yoshihiro Togashin julkaisettomaan käsikirjoitukseen, jonka hän kirjoitti noin kymmenen vuotta ennen elokuvan julkaisua.
Last Mission
Last Mission on sarjan toinen elokuva, joka julkaistiin vuoden 2013 joulukuussa. Elokuva ei perustu mangan tapahtumiin, vaan keskittyy Neteroon, Hunter-liiton puheenjohtajaan, ja tämän menneisyyteen.
Hunter Exam -kokeet

Aluksi osallistujien on löydettävä paikan päälle. Tämä on jo itsessään erittäin vaikea osa koetta, koska kukaan ei tarkalleen tiedä, missä päin maailmaa kilpailu minäkin vuonna pidetään. Maailman eri kolkkiin on tätä varten palkattu muita ihmisiä antamaan osallistujille vihjeitä koepaikan sijainnista. Yleensä yhteistyökykyiset ihmiset löytävät helpommin perille.
Kun osallistujat viimein löytävät perille ensimmäiselle testiradalle, heidän ihmisarvonsa poistetaan. Periaatteessa heillä on täysi lupa tappaa toisensa, ellei erikseen tason säännöissä toisin mainita. Kilpailun valvojia vastaan hyökkäämisestä kuitenkin rangaistaan ankarasti. Kokeen eri tasot ovat rajuja, jopa tappavia. suurin osa kilpailijoista luovuttaa jo ensimmäisen testin aikana. Ne jotka eivät luovuta, tulevat suurella todennäköisyydellä kuolemaan. Neteron tekemän arvion mukaan vain kerran kolmessa vuodessa yksi kilpailija pääsee tämän kokeen läpi. Joskus tulee vastaan jopa kymmenien vuosien jaksoja, jolloin kukaan ei selviä. Jos joku tai jotkut kuitenkin läpäisevät tämän kokeen, heistä kruunataan huntereita ja heille annetaan hunter license: se on suunnattoman arvokas kortti, jonka avulla mm. 96% julkisista palveluista on ilmaisia ja jonka avulla pääsee salaiselle Hunters Only Websitelle.
Nen-tekniikat

Nen on yksi sarjan olennaisista käsitteistä: sillä tarkoitetaan tekniikkaa, jolla voi manipuloida omaa auraansa. Nen-käyttäjät ovat voimakkaita, eikä auraa ole vain yhdenlaista - aurat voidaan luokitella useaan eri luokkaan ja niissä on erilaisia ominaisuuksia. Auran tyyppi voidaan selvittää vesilasillisella: kun henkilö kohdistaa auransa lasiin, joka on täynnä vettä, vesi reagoi jollain tavalla. Esimerkiksi enhancerin auran käsittelyssä veden määrä lisääntyy, transmuter saa veden maun muuttumaan jne. Nenin neljä perusperiaatetta ovat Ten (kietominen), jossa nen-käyttäjä ylläpitää vapauttamaansa auraa ympärillään, Zetsu (pidätys), jossa käyttäjä sulkee auransa kehoonsa, Ren (kasvatus), jossa käyttäjä kasvattaa auraansa ympärillään ja Hatsu (vapautus), jossa käyttäjä ilmentää auransa kautta omakohtaista nen-kykyään. Nenin hyödyntäminen on monimutkainen prosessi, jossa käyttäjä voi kasvattaa voimiaan kehittämällä itselleen rajoituksia sekä kehittämällä tapoja kiertää mainittuja rajoituksia, luoda kirouksia rajoittamaan muiden nen-kykyjä, ja joissakin tapauksissa nen-voimat voivat "jäädä elämään" jopa käyttäjän kuoltua.
Enhcement (vahvistaminen)
Enhancer pystyy parantamaan kehonsa luontaisia ominaisuuksia, hän pystyy lisäämään puolustus- ja hyökkäysvoimaansa ja on siksi lähitaistelussa paras. Enhancer on kaikkein tasapainoisin luokka, sillä sekä hyökkäystä että puolustusta voi tehostaa auralla. Enhancereita ovat mm. Gon Freecss, Isaac Netero, Wing, Nobunaga Hazama, Menthuthuyoupi, Phinks ja Uvogin.
Transmutation (muuntaminen)
Transmutater pystyy jäljittelemään aurallaan jotain muuta, kuten elementtiä. Transmutereita ovat esimerkiksi Killua Zoldyck, Hisoka, Silva Zoldyck, Zeno Zoldyck, Machi, Feitan ja Biscuit Krueger.
Conjuration (loihtiminen)
Conjurer pystyy luomaan aurastaan kiinteitä, itsenäisiä esineitä. Tavalliset, aurasta tietämättömät ihmisetkin voivat koskea näihin esineisiin, mutta ne ovat rajallisia. Esineet joko katoavat itsestään, tai sitten niiden pitää olla lähellä luojaansa. Conjurereita ovat esimerkiksi Kurapika, Kite, Shizuku, Kortopi, Knov, Bonolenov ja Cheetu.
Emission (erittäminen)
Emitter pystyy luomaan aurasta esineitä ja irrottamaan auran kehostaan. Usein kehosta irrotettu aura heikentyy ja haihtuu nopeasti, mutta voimakkaat emitterit voivat ylläpitää irtonaista auraa pitkiä aikoja kasassa. Emittereitä ovat esimerkiksi Leorio Paradinight, Melody, Mizuken, Franklin ja Knuckle Bine.
Manipulation (ohjaaminen)
Manipulator voi ohjata eläviä tai elämättömiä esineitä tietyllä tavalla ja he pystyvät myös manipuloimaan auraa. Manipulatoreita ovat esimerkiksi Illumi Zoldyck, Kalluto Zoldyck, Zushi, Shalnark, Morel Mackernasey, Shoot McMahon ja Shaiapouf.
Specialization (erikoistuminen)
Specialist pystyy johonkin, mitä ei lasketa mihinkään edellisistä viidestä luokasta. Specialisteja ovat esimerkiksi Neon Nostrade (ennustaminen), Chrollo Lucilfer (muiden nen-kykyjen varastaminen), Neferpitou (manipulator, specialist ja conjurer), Alluka Zoldyck (toiveiden toteuttaminen).
Dibërin piirikunta

| Dibërin piirikunta Rrethi i Dibrës |
| --- | --- |

 Sijainti
Valtio:  Albania
Lakkautettu:  2000
Hallinto:  
 – hallinnollinen keskus:  Peshkopi
Pinta-ala:  761 km²
Väkiluku (2001):  86 144
 – väestötiheys:  113,2 as./km²
Dibërin piirikunta (alb. Rrethi i Dibrës) oli yksi Albanian 36:sta piirikunnasta vuoteen 2000 saakka, jolloin se lakkautettiin. Se kuului Dibërin prefektuuriin, joka vastaa nykyistä Dibërin maakuntaa. Piirikunnan pinta-ala oli 761 neliökilometriä ja vuoden 2001 väestönlaskennassa siellä oli 86 144 asukasta.
Piirikuntaan kuuluivat seuraavat kunnat: Arras, Fushë-Çidhën, Kala e Dodës, Kastriot, Lurë, Luzni, Maqellarë, Melan, Muhurr, Peshkopi, Qendër Tomin, Selishtë, Sllovë, Zall-Dardhë ja Zall-Reç. Pääkaupunkina toimi Peshkopi.
Denis Kuljaš

| Denis Kuljaš |
| --- | --- |

Henkilötiedot
Syntynyt: 31. toukokuuta 1983 (ikä 41) Omsk, Venäjän SFNT, Neuvostoliitto
Kansalaisuus:   Venäjä
Jääkiekkoilija
Pelipaikka:  puolustaja
Maila:  vasen
Pituus:  191 cm
Paino:  90 kg
Seura
Seura:  Avtomobilist Jekaterinburg
Sarja:  KHL
Pelinumero:  82
Pelaajaura
Pääsarjaura:  2003–
Aik. seurat:  TsSKA Moskova (RSL/KHL) Dynamo Moskova (RSL) Avangard Omsk (KHL)
NHL-varaus:  243. varaus, 2004 Nashville Predators
Denis Vladislavovitš Kuljaš (ven. Денис Владиславович Куляш, s. 31. toukokuuta 1983 Omsk, Venäjän SFNT, Neuvostoliitto) on venäläinen jääkiekkoilija, pelipaikaltaan puolustaja. Hän pelaa nykyisin KHL:ssä Avtomobilist Jekaterinburgin paidassa, edustettuaan aiemmin myös TsSKA Moskovaa, Dynamo Moskovaa ja Avangard Omskia.
Pelaajaura

Kuljaš aloitti ammattilaisuransa A-sarjatasolla 20-vuotiaana vuonna 2003, jolloin hänet valittiin Venäjän superliigassa tuolloin pelanneeseen TsSKA Moskovaan. Ansiokkaiden esitystensä johdosta NHL-joukkue Nashville Predators varasi hänet riveihinsä vuoden 2004 varaustilaisuudessa. Venäläinen ei kuitenkaan koskaan päässyt pelaamaan yhtään liigaottelua, vaan hänet myytiin toiseen moskovalaisseuraan, Dynamo Moskovaan.
Siirtokiistojen johdosta Kuljašin oli vaikea säilyttää pelitasonsa uusissa peliympyröissä. Tämän johdosta hän teki paluun TsSKA Moskovaan kolme vuotta myöhemmin, jolloin pelit alkoivat jälleen sujua. 2009 puolustaja saavutti jo pääsarjauransa 50. täysosuman. Kauden 2009–2010 aikana Kuljaš vaihdettiin jälleen kiistanalaisella kaupalla kahteen puolustajaan, ja venäläisen oli aika palata kotikaupunkiinsa, kaupungin edustusjoukkue Avangard Omskiin. Kaudeksi 2011–2012 hän siirtyi Ak Bars Kazaniin.
Kuljaš on esiintynyt myös ajoittain Venäjän maajoukkueessa. Hän pelasi seitsemän ottelua vuoden 2006 MM-kilpailuissa ja on valittu useita kertoja edustamaan maataan Euro Hockey Tour -turnauksiin.
Kuljash ampui maailman kovimman lyöntilaukauksen vuonna 2011 KHL:n kovin laukaus -kisassa. Kiekon nopeudeksi mitattiin 177,58 km/h.
Cyrille Adoula

| Cyrille Adoula |
| --- | --- |

Kongon demokraattisen tasavallan pääministeri
 1961–1964  
Edeltäjä:  Joseph Iléo
Seuraaja:  Moise Tšombe
Henkilötiedot
Syntynyt: 13. syyskuuta 1921
Kuollut: 24. toukokuuta 1978
Tiedot
Puolue:  Mouvement National de Congo
Cyrille Adoula (13. syyskuuta 1921 Kinshasa – 24. toukokuuta 1978 Lausanne, Sveitsi) oli kinshasankongolainen poliitikko, joka toimi Kongon demokraattisen tasavallan pääministerinä 1961–1964.
Adoula aloitti uransa ammattiyhdistysliikkeessä. Yhdessä Patrice Lumumban kanssa Adoula perusti 1958 Belgian Kongon ensimmäisen poliittisen puolueen Mouvement National de Congo. Hänen ja Lumumban välille tuli kuitenkin pian välirikko. Syksyllä 1960 Adoulasta tuli sisä- ja puolustusministeri, sitten Lumumban murhan jälkeen pääministeri vuosiksi 1961–1964. Adoula toimi sen jälkeen suurlähettiläänä Brysselissä ja Washingtonissa ja lyhyesti ulkoministerinä 1969–1970.
Käännös suomeksi
In for a Penny – Raves & Faves

| In for a Penny – Raves & Faves Slade |
| --- | --- | --- |

Kokoelmalevyn tiedot
 Äänitetty : 1969–1977
 Julkaistu: 17. huhtikuuta 2007
 Tuottaja(t): Chas Chandler, Dan Epstein, Derek Dressler
 Tyylilaji: rock, hard rock
 Levy-yhtiö: SonyBMG
Sladen muut julkaisut
| Rockers 2007 | In for a Penny – Raves & Faves 2007 | Slade Collection 79-87 2007 |
In for a Penny – Raves & Faves on Sladen vuonna 2007 julkaistu kokoelma-albumi.
Kappaleet

Shape of Things to Come
C'Mon C'Mon
Sweet Box
In Like a Shot From My Gun
Wonderin' Y
How D'You Ride
Move Over
Don't Blame Me
Do We Still Do It
When the Lights Are Out
Them Kinda Monkeys Can't Swing
Thanks for The Memory (Wham Bam Thank You Mam)
In for a Penny
Let's Call It Quits
Burning in the Heat of Love
Kokoonpano

Noddy Holder
Jim Lea
Dave Hill
Don Powell
Slade
| --- | --- |
Studioalbumit:   Beginnings  Play It Loud  Slayed?  Old, New, Borrowed and Blue  Slade in Flame  Nobody’s Fools  Whatever Happened to Slade?  Return to Base  We’ll Bring the House Down  Till Deaf Do Us Part  The Amazing Kamikaze Syndrome  Keep Your Hands Off My Power Supply  Rogues Gallery  Crackers  You Boyz Make Big Noize 
Livealbumit:   Slade Alive!  Slade Alive Vol II  Alive at Reading (EP)  Slade on Stage  The Slade Live Anthology  Live at the BBC 
Kokoelmat:   Coz I Luv You  Sladest  The Story of Slade  Slade Smashes  Slades Greats  The Slade Collection 81–87  Wall of Hits  The Slade Collection vol. 2 – 79–87  The Genesis of Slade  Feel the Noize – Greatest Hits  Get Yer Boots On – The Best of Slade  The Very Best of Slade  The Slade Box  B-Sides  In for a Penny – Raves & Faves  Rockers  The Collection 79–87  Merry Xmas Everybody: Party Hits  When Slade Rocked the World  Feel the Noize – The Singlez Box!  Cum On Feel the Hitz 
Singlet:   ”You Better Run”  ”Genesis”  ”Wild Winds Are Blowin’”  ”The Shape of Things to Come”  ”Know Who You Are”  ”Get Down and Get With It”  ”Coz I Luv You”  ”Look Wot You Dun”  ”Take Me Bak ’Ome”  ”Mama Weer All Crazee Now”  ”Gudbuy T’Jane”  ”Cum On Feel the Noize”  ”Skweeze Me, Pleeze Me”  ”My Friend Stan”  ”Merry Xmas Everybody”  ”Everyday”  ”The Bangin’ Man”  ”Far Far Away”  ”How Does It Feel”  ”Thanks for the Memory (Wham Bam Thank You Mam)”  ”In for a Penny”  ”Let’s Call It Quits”  ”Nobody’s Fool”  ”Gypsy Roadhog”  ”Burning in the Heat of Love”  ”My Baby Left Me / That’s All Right”  ”Give Us a Goal”  ”Rock ’n’ Roll Bolero”  ”Ginny, Ginny”  ”Okey Cokey”  ”Sign of the Times”  ”We’ll Bring the House Down”  ”Wheel’s Ain’t Coming Down”  ”Knuckle Sandwich Nancy”  ”Lock Up Your Daughters”  ”Rock and Roll Preacher (Hallelujah I’m on Fire)”  ”Ruby Red”  ”(And Now the Waltz) C’est La Vie”  ”My Oh My”  ”Run Runaway”  ”All Join Hands”  ”Little Sheila”  ”7 Year Bitch”  ”Myzsterious Mizster Jones”  ”Do You Believe in Miracles”  ”Hi Ho Silver Lining”  ”Still the Same”  ”That’s What Friends Are For”  ”You Boyz Make Big Noize”  ”We Won’t Give In”  ”Let’s Dance (1988 Remix)”  ”Radio Wall of Sound”  ”Universe”
Dicaeum aeruginosum

| Dicaeum aeruginosum |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kukastajat Dicaeidae
Suku::  Kukastajat Dicaeum
Laji::  aeruginosum
Kaksiosainen nimi
 Dicaeum aeruginosum  (Bourns & Worcester, 1894) 
Synonyymit
 Dicaeum agile aeruginosum 
Katso myös
   Dicaeum aeruginosum Wikispeciesissä   Dicaeum aeruginosum Commonsissa 
Infobox OKNimi-testi OK: 
Dicaeum aeruginosum on kukastajien heimoon kuuluva varpuslintu. Sitä pidetään joskus samana lajina harmaaviirukukastajan kanssa. Dicaeum aeruginosumia tavataan Filippiineillä. Sen kannankehitys on vakaa, ja se on luokiteltu elinvoimaiseksi.
Condition Critical

| Condition Critical Quiet Riot |
| --- | --- | --- |

Studioalbumin tiedot
 Julkaistu: 27. heinäkuuta 1984
 Tuottaja(t): Spencer Proffer
 Tyylilaji: heavy metal, glam metal
 Kesto: 44.02
 Levy-yhtiö: Pasha
Quiet Riotin muut julkaisut
| Metal Health 1983 | Condition Critical 1984 | QR III 1986 |
Condition Critical on kalifornialaisen heavy metal -yhtye Quiet Riotin studioalbumi. Se julkaistiin 27. heinäkuuta 1984. Esiintyvät artistit ovat Rudy Sarzo, Frankie Banali, Kevin DuBrow ja Carlos Cavazo.
Kappaleet

Sign of the Times – 5.03 (säv. Cavazo/DuBrow)
Mama Weer All Crazy Now – 3.38 (alkup. Slade, säv. Holder/Lea)
Party All Night – 3.32 (säv. DuBrow)
Stomp Your Hands, Clap Your Feet – 4.38 (säv. DuBrow)
Winners Take It All – 5.32 (säv. DuBrow)
Condition Critical – 5.02 (säv. Banali/Cavazo/DuBrow)
Scream and Shout – 4.01 (säv. Cavazo/DuBrow/Sarzo)
Red Alert – 4.28 (säv. DuBrow)
Bad Boy – 4.21 (säv. DuBrow)
(We Were) Born to Rock – 3.34 (säv. DuBrow)
Kokoonpano

Kevin DuBrow - laulu
Carlos Cavazo - kitara
Rudy Sarzo - basso
Frankie Banali - rummut
Chuck Wright - taustalaulu
Randy Bishop - taustalaulu
Arvostelut

Allmusic:
Aiheesta muualla

Condition Critical Discogsissa. (englanniksi)
Albumi Condition Critical Encyclopaedia Metallum -sivustolla (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Daniel M. Buechlein

Daniel Mark Buechlein (20. huhtikuuta 1938 – 25. tammikuuta 2018) oli katolisen kirkon yhdysvaltalainen pappi. Hänet vihittiin papiksi 3. toukokuuta 1964 ja piispaksi 2. maaliskuuta 1987.
Benediktiineihin kuuluva Buechlein toimi Memphisin hiippakunnan piispana Tennesseessä vuosina 1987–1992. Syyskuussa 1992 hänestä tuli Indianapolisin arkkipiispa. Tästä tehtävästä hän erosi syyskuussa 2011.
Cyrilla racemiflora

| Cyrilla racemiflora |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Ericales
Heimo::  Cyrillaceae
Suku::  Cyrilla
Laji::  racemiflora
Kaksiosainen nimi
 Cyrilla racemiflora  L. 
Katso myös
   Cyrilla racemiflora Wikispeciesissä   Cyrilla racemiflora Commonsissa 
Infobox OKNimi-testi OKIUCN-testi OK: 
Cyrilla racemiflora on monivuotinen puuvartinen kasvi, joka kasvaa tavallisesti enintään kolme metriä korkeaksi, mutta voi toisinaan kasvaa jopa kymmenen metriä korkeaksi. Nuorena kasvi voi olla useita vuosia pensasmainen, mutta kehittyy vanhetessaan puumaiseksi. Rungon kuori on väriltään kanelinruskea. Lehtiasento on vuorottainen ja lehdet ovat soikeita ja tummanvihreitä. Levinneisyysalueensa pohjoisosissa lehdet muuttuvat syksyisin ruosteenpunaisiksi ja tippuvat keväällä uusien lehtien puhjetessa, mutta etelämpänä laji on lähes ainavihanta. Lajin kukat ovat valkoisia ja ne sijaitsevat näyttävissä ja runsaskukkaisissa tertuissa. Tertut ovat enintään noin 15 cm pitkiä ja kukinnot kehittyvät viimeisimmän kasvuvuoden versoihin. Hedelmät ovat kuivia ja noin 0,2 cm pitkiä. Kussakin hedelmässä on yhdestä viiteen siementä, mutta siemenistä vain yksi on itävä.
Cyrilla racemiflora kasvaa rannikkoseutujen kosteilla kasvupaikoilla, kuten kosteissa havumetsissä ja purojen varsilla. Lajia tavataan Pohjois- ja Etelä-Amerikassa. Lajin levinneisyysalue ulottuu Yhdysvalloista Meksikon, Keski-Amerikan ja Karibian läpi Etelä-Amerikan koillisosiin. Puerto Ricon vuoristometsissä laji on valtalajina ja tunnetaan nimellä palo colorado.
Cyrilla racemiflora -lajia käytetään koristekasvina. Mehiläisten lajin kukkien medestä tuottama hunaja on väriltään tummaa.
Cyrilla racemiflora toinen Cyrillaceae-heimoon kuuluvista kasvilajeista.
Cronos

Cronos voi tarkoittaa seuraavia:
Kronos, antiikin Kreikan titaani
Fiat Cronos, automalli
Cronos, oik. Conrad Lant (s. 1963), brittiläinen laulaja ja basisti
Cronos, Guillermo del Toron ohjaama elokuva vuodelta 1993.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cronos”, voi hakea sivunnimihaulla, laajalla sivunnimihaulla tai tekstihaulla.
Delta (videopeli)

| Delta |
| --- | --- |
Kehittäjä:  Stavros Fasoulas
Julkaisija:  Thalamus
Suunnittelija:  Stavros Fasoulas
Säveltäjä:  Rob Hubbard
Julkaistu:  1987
Lajityyppi:  shoot ’em up
Pelimuoto:  yksinpeli ja moninpeli
Alusta:  Commodore 64
Lisää peliartikkeleitaVideopelien teemasivulla
Infobox OK : 
Delta on Stavros Fasoulasin suunnittelema ja toteuttama shoot ’em up -videopeli, jonka Thalamus julkaisi Commodore 64:lle vuonna 1987. Pelin musiikin sävelsi Rob Hubbard, ja pelin alkuintro perustuu Philip Glassin säveltämään kappaleeseen Koyaanisqatsi.
Peli on sivultapäin kuvattu, vierivän ruudun avaruusräiskintäpeli, joka muistuttaa R-Typea. Pelin erikoispiirre on mahdollisuus kerätä power up -voimia, jotka näkyvät peliruudun reunalla mustassa palkissa.
Peli julkaistiin ZX Spectrumille vuonna 1990 nimellä Delta Charge. Yhdysvalloissa pelin nimi oli Delta Patrol.
Vastaanotto

Toimittaja Juho Kuorikosken mukaan peli on ikääntynyt arvokkaasti. Hän pitää sitä yhtenä Commodore 64:n parhaista avaruusräiskinnöistä.
Aiheesta muualla

Delta Patrol MobyGamesissa (englanniksi)
Inarin kirkonkylä

| Inari |
| --- | --- |

 Inari
 Koordinaatit: 68°54′20″N, 27°01′40″E 
Valtio:  Suomi
Maakunta:  Lapin maakunta
Kunta:  Inari
Pinta-ala:  
 – Maa:  2,85 km²
Väkiluku (2022):  632
 – Väestötiheys:  221,8 as./km²
Infobox OKVirheellinen NIMI-arvo: 
Inarin saamelaiskirkko
Inarin kirkonkylä eli Inari (inarinsaameksi Aanaar, koltansaameksi Aanar, pohjoissaameksi Anár) on Inarin kunnan toiseksi suurin taajama Ivalon jälkeen. Vuoden 2022 lopussa taajamassa oli 632 asukasta.
Historia

Kylä syntyi aikoinaan vesistöjä seurailevan kulkureitin varrelle kohtaan, missä Juutuanjoki laskee Inarijärveen.
Satojen vuosien aikana kylästä kehittyi vilkas kauppa- ja markkinapaikka. Kun Inarin kunta perustettiin vuonna 1876, kylästä tuli itseoikeutetusti kunnan keskus.
Muutaman sadan vuoden takaiset asukkaat eivät kuitenkaan olleet kylässä ensimmäiset, vaan samoilla Inarijärven rannoilla asuttiin jo useita tuhansia vuosia sitten. Nykyisen kylän laidalta, Saamelaismuseon läheisyydestä Vuopajalta, on löydetty useita kivikautisia asuinpaikkoja.
Maantie Ivalosta Inarin kirkonkylään valmistui vuonna 1925. Vuonna 1937 kylässä, Juutuanjoen rannalla, avattiin Suomen Matkailijayhdistyksen Inarin matkailumaja.
Saksan armeija poltti Inarin matkailumajan Lapin sodassa vuoden 1944 lopulla. Tuhotun matkailumajan paikalle valmistui vuonna 1956 Suomen Matkailijayhdistyksen uusi matkailumaja, jonka suunnitteli arkkitehti Jouko Ylihannu.
Kulttuurien kohtauspaikka

Kun Ivalosta aikoinaan, lähinnä Petsamon tien ansiosta, kehittyi Inarin kunnan uusi kunnallinen keskus, ei Inarin kirkonkylä jäänyt taantumaan, vaan siitä on kehittynyt omaleimainen elävä ja aikaa seuraava kyläyhteisö, missä kolme kulttuuria — suomalainen, pohjoissaamelainen ja inarinsaamelainen — elävät rinnakkain ja vuorovaikutuksessa muun muassa pohjoisen Norjan ihmisten kanssa.
Puolentoista vuosisadan ajan myös kullalla on ollut merkittävä osa kylän elämässä. Erityisesti Lemmenjoen kullankaivajat kokoontuivat tarvikkeiden ja varusteiden hankintamatkoillaan ja vapaa-aikoinaan kylään tapaamaan ammattiveljiään ja sivilisaation keskelle virkistäytymään.
Muistona entisajan kullankaivajista kylän hautausmaalla on nähtävissä kymmenten kullankaivajien leposija, ”Pyrkyreiden palsta”  muistomerkkeineen.
Matkailu

Alueen saamelaiskeskuksena Inarin kirkonkylä vetää puoleensa matkailijoita. Erityisesti kesäisin elämä kyläraitilla vilkastuu kymmenientuhansien matkailijoiden tutustuessa Suomen Lappiin tai viivähtäessä maisemassa kohti Jäämerta suuntautuvalla matkallaan.
Suosittuja vierailukohteita kylässä ovat saamelaismuseo-luontokeskus Siida, Saamelaiskulttuurikeskus Sajos, sekä useat paikallisia käsitöitä valmistavat ja myyvät liikkeet ja yritykset. Perinteiset saamelaiskäsityöt ovat kylässä näyttävästi esillä, mutta yhä enemmän kylässä valmistetaan myös puuhun, kultaan, korukiviin, poroon, marjoihin ja yrtteihin sekä muihin luonnonmateriaaleihin perustuvia tuotteita.
Inarijärvelle kylästä järjestetään risteilyjä ja veneretkiä. Ne suuntautuvat muun muassa muinaiselle uhripaikalle Ukolle, Korkia-Mauran jääluolalle tai Kuuvan kanavalle. Kirkonkylä on myös Pielpajärven erämaakirkolle suuntautuvien retkien lähtöpaikka.
Tapahtumat

Inarin kirkonkylällä järjestetään vuosittain tammikuussa alkuperäiskansojen elokuvajuhlat Skábmagovat (suomeksi Kaamoksen Kuvia) ja elokuussa alkuperäiskansojen  musiikkitapahtuma Ijahis Idja (suomeksi Yötön Yö).
Muuta

Kylässä sijaitsee Saamelaisalueen koulutuskeskuksen opiskelija-asuntola Jeera. Inarin kirkonkylän alueella toimii kolme hotellia. Hotelli Kultahovin yhteydessä toimii Ravintola Aanaar, joka on vuonna 2020 valittu vuoden ravintolaksi.
Saamelaiskeskus Sajos avattiin 9. tammikuuta 2012 Inarin taajamassa Juutuanjoen rannalla. Suomen Saamelaiskäräjien päätoimisto sijaitsee Sajoksessa.
Aiheesta muualla

Kuvia tai muita tiedostoja aiheesta Inarin kirkonkylä Wikimedia Commonsissa
Inarin kylät
Akujärvi
Angeli
Inari
Ivalo
Kaamanen
Keväjärvi
Koppelo
Kuttura
Lisma
Menesjärvi
Nellimö
Näätämö
Partakko
Riutula
Saariselkä
Sevettijärvi
Törmänen
Ulkomuseon rakennus saamelaismuseo-luontokeskus Siidassa
IndiGo

| IndiGo |
| --- | --- |

 IATA: 6E  –  ICAO: IGO 
Kutsukoodi:  IFLY
Toiminimi:  InterGlobe Aviation Ltd.
Perustettu:  2005
Laivaston koko:  267
Kohteiden määrä:  95
Solmukohdat:   Indira Gandhin kansainvälinen lentoasema (DEL)  Chhatrapati Shivajin kansainvälinen lentoasema (BOM)  Kempegowdan kansainvälinen lentoasema (BLR)  Netaji Subhas Chandra Bosen kansainvälinen lentoasema (CCU)  Chennain kansainvälinen lentoasema (MAA)  Rajiv Gandhin kansainvälinen lentoasema (HYD)  Sardar Vallabhbhai Patelin kansainvälinen lentoasema (AMD) 
Emoyhtiö:  InterGlobe Enterprises
Kotipaikka:  Gurgaon, Haryana, Intia
Avainhenkilö(t):   Ronojoy Dutta (toimitusjohtaja)  Meleveetil Damodaran (puheenjohtaja) 
Yhtiön sivut:  www.goindigo.in
IndiGo on intialainen halpalentoyhtiö, jonka kotipaikka on Gurgaon Haryanan osavaltiossa. Yhtiö lentää 95 kohteeseen ja sillä on yli 260 lentokonetta käytössä.
IndiGo solmi tammikuussa 2011 lentokonevalmistaja Airbusin kanssa noin 12 miljardin euron lentokonekaupan. Kauppaan sisältyi  kolmekymmentä tuotannossa olevaa A320-kapearunkokonetta ja 150 uutta A320neo-versiota. A320neo on A320:n uusi versio, joka on Airbusin mukaan 15 prosenttia taloudellisempi kuin nykyinen.